Na podlagi prvega odstavka 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb, v nadaljnjem besedilu: ZJU) Ministrstvo za naravne vire in prostor objavlja javni natečaj za položaj

***DIREKTORJA DIREKCIJE REPUBLIKE SLOVENIJE ZA VODE - MINISTRSTVO***

***ZA NARAVNE VIRE IN PROSTOR***

***za dobo petih let, z možnostjo ponovnega imenovanja***

I.

Kandidat, ki se bo prijavil na navedeni javni natečaj, mora izpolnjevati naslednje pogoje:

* da je državljan Republike Slovenije;
* da ima znanje uradnega jezika;
* da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
* da zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
* da ima visokošolsko univerzitetno izobraževanje (prejšnje) / visokošolska univerzitetna izobrazba (prejšnja), specialistično izobraževanje po visokošolski strokovni izobrazbi (prejšnje) / specializacija po visokošolski strokovni izobrazbi (prejšnja) ali magistrsko izobraževanje (druga bolonjska stopnja) / magistrska izobrazba (druga bolonjska stopnja), magistrsko izobraževanje po visokošolski strokovni izobrazbi (prejšnje) / magisterij po visokošolski strokovni izobrazbi (prejšnja);
* da ima najmanj 7 let delovnih izkušenj;
* funkcionalna znanja upravnega vodenja in upravljanja kadrovskih virov (pridobijo se v petnajstih mesecih od dneva imenovanja na položaj).

Zaželena znanja, sposobnosti in lastnosti so:

* sposobnost odločanja na višjih nivojih;
* javno nastopanje.

Kandidat mora imeti dovoljenje za dostop do podatkov stopnje tajnosti »TAJNO« oziroma mora ob prijavi na prosto delovno mesto podati soglasje k preverjanju za izdajo dovoljenja za dostop do podatkov stopnje tajnosti »TAJNO«.

**Okvirna vsebina dela:**

- vodenje direkcije;

- neposredna pomoč pri vodenju strokovnih nalog na delu delovnega področja direkcije;

- vodenje projektnih skupin za najzahtevnejše in ključne projekte;

- samostojno oblikovanje ključnih sistemskih rešitev in drugih najzahtevnejših gradiv;

- neposredna pomoč pri zagotavljanju razvoja direkcije;

- neposredna pomoč pri vodenju strokovnih nalog na delu delovnega področja ministrstva;
- zagotavljanje oziroma neposredna pomoč pri zagotavljanju razvoja organizacije;

- opravljanje drugih najzahtevnejših nalog.

II.

**Prijava kandidata mora vsebovati:**

* V celoti izpolnjen Europass življenjepis (dostopen na spletni strani <http://europass.cedefop.europa.eu/sl/documents/curriculum-vitae>) iz katerega naj bodo zlasti razvidne delovne ter morebitne vodstvene izkušnje.
* Izjavo, da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev.
* Izjavo, da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
* Izjavo, da za namen tega postopka dovoljuje Ministrstvu za naravne vire in prostor pridobitev podatkov o izpolnjevanju zgoraj navedenih pogojev iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.
* Izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »TAJNO« v skladu z Zakonom o tajnih podatkih (Uradni list RS, št. [50/06](http://www.uradni-list.si/1/objava.jsp?sop=2006-01-2128) – uradno prečiščeno besedilo, [9/10](http://www.uradni-list.si/1/objava.jsp?sop=2010-01-0313), [60/11](http://www.uradni-list.si/1/objava.jsp?sop=2011-01-2820) in [8/20](http://www.uradni-list.si/1/objava.jsp?sop=2020-01-0197)).
* Izjavo, da soglaša s psihološkim testiranjem vodstvenega potenciala (več o tem v Standardi strokovne usposobljenosti z merili za izbiro in metodami preverjanja usposobljenosti uradnikov na položajih v državni upravi, št. 0130-1/2021/11 z dne 15. 2. 2021 na str. 7 in 8).
* Kandidat mora prijavi predložiti tudi vizijo prednostnih nalog in razvoja Direkcije Republike Slovenije za vode v mandatnem obdobju za katerega vodenje kandidira, z vsemi potrebnimi sestavinami, določenimi s Standardi strokovne usposobljenosti z merili za izbiro in metodami preverjanja usposobljenosti uradnikov na položajih v državni upravi, št. 0130-1/2021/11 z dne 15. 2. 2021 (v nadaljnjem besedilu: Standardi), ki jih je določil Uradniški svet, objavljenimi na spletni stani Uradniškega sveta – <http://www.uradniskisvet.si> (več o tem v Standardih na str. 4 in 5).

Vizija mora biti sestavljena iz naslednjih delov:

* poslanstvo Direkcije Republike Slovenije za vode: kratka predstavitev vloge, položaja in poslanstva Direkcije Republike Slovenije za vode;
* vsebinska opredelitev vizije: iz opisane vizije mora biti razvidno, kako bi kandidat prispeval k razvoju Direkcije Republike Slovenije za vode in področja v mandatnem obdobju, zlasti z opredelitvijo prednostnih ciljev dela, aktivnosti za njihovo doseganje in merljivih kazalnikov realizacije le teh;
* okvirna opredelitev časa, potrebnega za uresničitev predlagane vizije z utemeljitvijo razlogov za posamezno zastavljeno časovno razdobje, torej z opredelitvijo korakov, potrebnih sprememb v opredeljenem časovnem razdobju, ki bi organizacijo približalo zastavljeni viziji ter finančne, kadrovske in druge posledice predlaganih sprememb oziroma potrebnih virov za uresničitev vizije, od začetka uvajanja novosti pa do vzpostavitve želenega stanja v skladu s predlagano vizijo;
* morebitne zakonske spremembe, ki bi bile potrebne za uresničitev vizije.

III.

Po 13. točki 6. člena ZJU se kot delovne izkušnje šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Izbrani kandidat bo delovne izkušnje dokazoval z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo z magisterijem znanosti ali doktoratom znanosti, ter eno leto v primeru, ko ima kandidat opravljen pravniški državni izpit oziroma pravosodni izpit.

IV.

Posebna natečajna komisija, ki jo imenuje Uradniški svet, ugotovi, kateri kandidati izpolnjujejo pogoje za položaj in kateri kandidati so glede na svojo strokovno usposobljenost primerni za ta položaj. Strokovno usposobljenost kandidatov bo posebna natečajna komisija preverjala v skladu s Standardi.

Posebna natečajna komisija bo kandidatom, ki izpolnjujejo pogoje in so glede na svojo strokovno usposobljenost primerni za položaj, ter kandidatom, ki se ne uvrstijo na seznam strokovno usposobljenih kandidatov izdala poseben sklep.

V.

Izbrani kandidat bo imenovan na položaj za dobo petih let, z možnostjo ponovnega imenovanja. Delovne naloge na delovnem mestu Direktorja Direkcije Republike Slovenije za vode se lahko opravljajo v enem nazivu, in sicer sekretar. S kandidatom, izbranim na javnem natečaju, ki pred tem ni imel statusa uradnika, se sklene pogodba o zaposlitvi za obdobje petih let. Javni uslužbenci, ki sklenejo delovno razmerje za določen čas, v skladu s prvim odstavkom 73. člena Zakona o javnih uslužbencih niso imenovani v naziv. Najkasneje v petnajstih mesecih od imenovanja na položaj mora izbrani kandidat pridobiti funkcionalna znanja upravnega vodenja in upravljanja kadrovskih virov. Izbrani kandidat bo delo opravljal na sedežu Direkcije Republike Slovenije za vode, Ministrstvo za naravne vire in prostor, Mariborska cesta 88, 3000 Celje oz. v drugih uradnih prostorih direkcije.

VI.

Pisno prijavo z izjavami je potrebno poslati v zaprti ovojnici z označbo: »**za javni natečaj za položaj Direktorja Direkcije Republike Slovenije za vode - Ministrstvo za naravne vire in prostor«** na naslov: **Uradniški svet, Tržaška 21, 1000 Ljubljana**. Za pisno obliko prijave se šteje tudi elektronska oblika, poslana na elektronski naslov: gp.mju@gov.si, pri čemer veljavnost prijave ni pogojena z elektronskim podpisom.

Zadnji dan za prijavo je **28. 5. 2025.**

Za morebitne dodatne informacije v zvezi s postopkom javnega natečaja se lahko kandidati obrnejo na Ministrstvo za javno upravo, št. 01 478 7869, v zvezi z delovnim področjem pa na Direkcijo Republike Slovenije za vode, ga. Mateja Logar, tel. št. 01 478 31 23.

Izbranemu kandidatu bo izdana odločba o imenovanju na položaj, neizbrani kandidati pa bodo prejeli obvestilo o neizbiri.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.